02014R0884 — ET — 22.12.2016 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSMÄÄRUS (EL) nr 884/2014, 13. august 2014, millega kehtestatakse eritingimused teatavatest kolmandatest riikidest pärit teatava sööda ja toidu impordile seoses aflatoksiinidega saastumise ohuga ning tunnistatakse kehtetuks määrus (EÜ) nr 1152/2009 (EMPs kohaldatav tekst) (ELT L 242 14.8.2014, lk 4)

Muudetud:









▼B

KOMISJONI RAKENDUSMÄÄRUS (EL) nr 884/2014,

13. august 2014,

millega kehtestatakse eritingimused teatavatest kolmandatest riikidest pärit teatava sööda ja toidu impordile seoses aflatoksiinidega saastumise ohuga ning tunnistatakse kehtetuks määrus (EÜ) nr 1152/2009

(EMPs kohaldatav tekst)







Artikkel 1

Reguleerimisala

1. Ilma et see piiraks nõukogu määruse (EMÜ) nr 2913/92 ( 1 ) sätete kohaldamist, kohaldatakse käesolevat määrust I lisas esitatud CN-koodide alla ja TARICi alamrubriikidesse klassifitseeritud järgmiste söötade ja toitude impordi suhtes:

a) Brasiiliast pärit või sealt lähetatud koorimata brasiilia pähklid ja koorimata brasiilia pähkleid sisaldavad pähklite või kuivatatud puuviljade ja marjade segud (toit);

b) Hiinast pärit või sealt lähetatud kooritud ja koorimata maapähklid, maapähklivõi, muul viisil toiduks valmistatud või konserveeritud maapähklid (sööt ja toit);

c) Egiptusest pärit või sealt lähetatud kooritud ja koorimata maapähklid, maapähklivõi, muul viisil toiduks valmistatud või konserveeritud maapähklid (sööt ja toit);

d) Iraanist pärit või sealt lähetatud kooritud ja koorimata pistaatsiapähklid, muul viisil toiduks valmistatud või konserveeritud pistaatsiapähklid (toit);

e) Türgist pärit või sealt lähetatud järgmised toidud:

i) kuivatatud viigimarjad;

ii) kooritud ja koorimata sarapuupähklid (Corylus sp.);

iii) kooritud ja koorimata pistaatsiapähklid;

iv) viigimarju, sarapuupähkleid või pistaatsiapähkleid sisaldavad pähklite või kuivatatud puuviljade ja marjade segud;

v) viigimarjapasta, pistaatsiapähklipasta ja sarapuupähklipasta;

vi) toiduks valmistatud või konserveeritud sarapuupähklid, viigimarjad ja pistaatsiapähklid, sealhulgas segud;

vii) sarapuupähklitest ja pistaatsiapähklitest valmistatud peen- ja jämejahu ning pulber;

viii) lõigutud, viilutud ja purustatud sarapuupähklid;

ix) sarapuupähkliõli;

f) Ghanast pärit või sealt lähetatud kooritud ja koorimata maapähklid, maapähklivõi, muul viisil toiduks valmistatud või konserveeritud maapähklid (sööt ja toit);

g) Indiast pärit või sealt lähetatud kooritud ja koorimata maapähklid, maapähklivõi, muul viisil toiduks valmistatud või konserveeritud maapähklid (sööt ja toit);

h) Nigeeriast pärit või sealt lähetatud arbuusiseemned ja nendest saadud tooted (toit);

▼M1

i) Brasiiliast pärit või sealt lähetatud kooritud ja koorimata maapähklid, maapähklivõi, muul viisil toiduks valmistatud või konserveeritud maapähklid (sööt ja toit);

j) Indiast pärit või sealt lähetatud Capsicum sp. ja muskaatpähkel;

k) Indoneesiast pärit või sealt lähetatud muskaatpähkel;

▼M2

l) Etioopiast pärit või sealt lähetatud vürtsid;

m) Argentinast pärit või sealt lähetatud kooritud ja koorimata maapähklid, maapähklivõi, muul viisil töödeldud või konserveeritud maapähklid (sööt ja toit);

n) Aserbaidžaanist pärit või sealt lähetatud kooritud ja koorimata sarapuupähklid, sarapuupähklipasta, toiduks valmistatud või konserveeritud sarapuupähklid, sealhulgas segud, sarapuupähkli peen- ja jämejahu ning pulber, lõigutud, viilutatud ja purustatud sarapuupähklid ning sarapuupähkliõli.

▼M2

2. Käesolevat määrust kohaldatakse ka lõikes 1 nimetatud söödast ja toidust valmistatud sööda ja toidu suhtes ning segasööda ja liittoidu suhtes, mis sisaldab üle 20 % ükskõik millist lõikes 1 osutatud sööta või toitu, mis koosneb lõikes 1 osutatud ühest tootest või kõnealuste toodete kogumist.

▼B

3. Käesolevat määrust ei kohaldata lõigetes 1 ja 2 nimetatud sööda ja toidu saadetiste suhtes, mis on lähetatud eraisikule üksnes isiklikuks tarbimiseks ja kasutamiseks. Kahtluse korral lasub tõendamiskohustus saadetise saajal. ►M1 Käesolevat määrust ei kohaldata ka selliste sööda ja toidu saadetiste suhtes, mille brutomass ei ületa 20 kg. ◄

Artikkel 2

Mõisted

Käesolevas määruses kasutatakse määruse (EÜ) nr 178/2002 artiklites 2 ja 3 ning Euroopa Parlamendi ja nõukogu määruse (EÜ) nr 882/2004 ( 2 ) artiklis 2 sätestatud mõisteid.

Peale selle kasutatakse järgmisi mõisteid:

a) „impordiks määratud tollipunkt” – pädeva asutuse määratud tollipunkt, mille kaudu võib artiklis 1 nimetatud sööta ja toitu importida liidu territooriumile;

b) „määratud sisenemiskoht” – määruse (EÜ) nr 669/2009 artikli 3 punktis b määratletud sisenemiskoht.

Käesolevas määruses kasutatakse mõistet „saadetis” samas tähenduses kui määrustes (EÜ) nr 401/2006 ja (EÜ) nr 152/2009 nimetatud mõistet „partii”.

Artikkel 3

Import Euroopa Liitu

Artikli 1 lõigetes 1 ja 2 nimetatud sööda ja toidu (edaspidi „sööt ja toit”) saadetisi võib liitu importida ainult käesolevas määruses sätestatud korra kohaselt.

Artikkel 4

Proovivõtmise ja analüüside tulemused

1. Sööda ja toidu igale saadetisele lisatakse päritoluriigi või selle riigi, kust saadetis lähetatakse, kui see ei ole sama kui päritoluriik, pädevate asutuste läbi viidud proovivõtmise ja analüüside tulemused, et tõendada vastavust aflatoksiinide piirnorme käsitlevatele liidu õigusaktidele.

2. Lõikes 1 nimetatud proovivõtmine ja analüüside tegemine toimub söödas esinevate aflatoksiinide puhul kooskõlas määrusega (EÜ) nr 152/2009 ja toidus esinevate aflatoksiinide puhul kooskõlas määrusega (EÜ) nr 401/2006.

Artikkel 5

Terviseohutuse sertifikaat

1. Igale saadetisele lisatakse ka II lisas esitatud näidisele vastav terviseohutuse sertifikaat.

2. Terviseohutuse sertifikaadi täidab, allkirjastab ja kinnitab päritoluriigi või selle riigi, kust saadetis lähetatakse, kui see ei ole päritoluriik, pädeva asutuse volitatud esindaja.

Päritoluriigi pädev asutus on:

▼M1

a) Brasiiliast pärit sööda ja toidu puhul põllumajandus-, karjakasvatus- ja varustusministeerium (Ministério da Agricultura, Pecuária e Abastecimento – MAPA);

▼B

b) Hiinast pärit sööda ja toidu puhul Hiina Rahvavabariigi riiklik sisse- ja väljaveo kontrolli ja karantiini asutus (State Administration for Entry-Exit Inspection and Quarantine);

c) Egiptusest pärit sööda ja toidu puhul Egiptuse põllumajandusministeerium;

▼M1

d) Iraanist pärit toidu puhul tervishoiu- ja meditsiinihariduse ministeerium (Ministry of Health and Medical Education);

e) Türgist pärit toidu puhul Türgi Vabariigi toidu-, põllumajandus- ja loomakasvatusministeeriumi toidu ja kontrolli peadirektoraat (General Directorate of Protection and Control of the Ministry of Food, Agriculture and Livestock of the Republic of Turkey);

▼B

f) Ghanast pärit sööda ja toidu puhul Ghana standardiamet (Standards Authority);

g) Indiast pärit sööda ja toidu puhul India kaubandus- ja tööstusministeeriumi ekspordikontrolli nõukogu (Export Inspection Council);

h) Nigeeriast pärit toidu puhul riiklik toidu- ja ravimikontrolliamet (National Agency for Food and Drug Administration and Control — NAFDAC);

▼M1

i) Indoneesiast pärit toidu puhul põllumajandusministeerium (Ministry of Agriculture);

▼M2

j) Etioopiast pärit toidu puhul põllumajanduse ja maaelu arengu ministeerium;

k) Argentinast pärit sööda ja toidu puhul riiklik põllumajandusliku toidutööstuse tervise- ja kvaliteediteenus (SENASA);

l) Aserbaidžaanist pärit toidu puhul majandusarengu ministeeriumi (MED) alluvusse kuuluv riikliku monopolidevastase poliitika ja tarbijaõiguste kaitseteenistuse (SSAPPCR) tarbijate kaubaekspertiisikeskus (CCEC).

▼B

3. Terviseohutuse sertifikaat koostatakse määratud sisenemiskoha liikmesriigi ametlikus keeles või ühes selle ametlikest keeltest. Liikmesriik võib siiski anda nõusoleku terviseohutuse sertifikaadi koostamiseks mõnes muus liidu ametlikus keeles.

4. Terviseohutuse sertifikaat kehtib neli kuud alates väljaandmise kuupäevast.

Artikkel 6

Identifitseerimisandmed

Sööda ja toidu iga saadetis tähistatakse sama identifitseerimiskoodiga (saadetise kood), mis on märgitud artiklis 4 osutatud proovivõtu- ja analüüsitulemuste juurde ja artiklis 5 osutatud terviseohutuse sertifikaadile. Selle identifitseerimiskoodiga tuleb tähistada saadetise iga kott või muu pakend. ►M1 Sellise saadetise puhul, mis koosneb mitmest väikesest pakist/ühikust, piisab saadetise identifitseerimisnumbri märkimisest pakendile, mis sisaldab väikeseid pakke/ühikuid. ◄

Artikkel 7

Eelnev saadetisest teatamine

1. Sööda- ja toidukäitlejad või nende esindajad teevad määratud sisenemiskoha pädevale asutusele eelnevalt teatavaks sööda või toidu eeldatava saabumiskuupäeva ja -kellaaja ning saadetise laadi.

2. Selleks täidavad nad määruse (EÜ) nr 669/2009 artikli 3 punktis a osutatud ühise sisenemisdokumendi I osa ja saadavad selle dokumendi määratud sisenemiskoha pädevale asutusele vähemalt üks tööpäev enne saadetise tegelikku saabumist.

3. Ühise sisenemisdokumendi täitmisel käesoleva määruse kohaselt võtavad sööda- ja toidukäitlejad arvesse III lisas esitatud juhiseid.

4. Kui impordiks määratud tollipunkt ei ole sama kui määratud sisenemiskoht, teavitab sööda- ja toidukäitleja impordiks määratud tollipunkti pädevat asutust vähemalt üks tööpäev enne saadetise tegelikku saabumist. Teavitamiseks saadab sööda- ja toidukäitleja talle koopia ühisest sisenemisdokumendist pärast seda, kui määratud sisenemiskoha pädev asutus on täitnud selle dokumentide kontrolli käsitleva lahtri.

5. Ühine sisenemisdokument koostatakse määratud sisenemiskoha liikmesriigi ametlikus keeles või ühes selle ametlikest keeltest. Liikmesriik võib siiski anda nõusoleku ühise sisenemisdokumendi koostamiseks mõnes muus liidu ametlikus keeles.

Artikkel 8

Impordiks määratud tollipunktid

Liikmesriigi pädevad asutused tagavad, et impordiks määratud tollipunkt vastab järgmistele nõuetele:

a) on olemas koolitatud personal sööda- või toidusaadetiste ametlikuks kontrollimiseks;

b) on olemas proovide võtmise ja laborisse saatmise üksikasjalik juhend vastavalt määruse (EÜ) nr 152/2009 I lisa sätetele sööda puhul ja määruse (EÜ) nr 401/2006 I lisa sätetele toidu puhul;

c) on olemas mahalaadimise ja proovivõtmise võimalus impordiks määratud tollipunkti kaitstud kohas; kui sööda- või toidusaadetis on proovivõtmiseks vaja pädeva asutuse nõusolekul toimetada impordiks määratud tollipunkti vahetus naabruses asuvasse kohta, peab saadetist olema võimalik toimetada impordiks määratud tollipunktist edasi pädeva asutuse ametliku kontrolli all;

d) on olemas laoruumid ja hoidlad kinnipeetud sööda- ja toidusaadetiste heades tingimustes ladustamiseks kuni analüüsi tulemuste selgumiseni;

e) on olemas mahalaadimisseadmed ja asjakohased proovivõtuseadmed;

f) aflatoksiinisisalduse määramiseks on olemas ametlik labor, mis asub kohas, kuhu proove saab kiiresti saata, ning kus suudetakse teha analüüse nõuetekohase aja jooksul.

Liikmesriikidel on olemas impordiks määratud tollipunktide ajakohastatud nimekiri, mis tehakse üldsusele kättesaadavaks. Liikmesriigid teevad nimekirja komisjonile teatavaks.

Komisjon avaldab teavitamise eesmärgil oma veebisaidil lingid kõnealustele riiklikele nimekirjadele.

Sööda- ja toidukäitlejad tagavad sööda- või toidusaadetise mahalaadimise, et võimaldada representatiivse proovi võtmist.

Eriveo või eripakendi puhul peab käitleja tegema ametlikule inspektorile kättesaadavaks sobivad proovivõtuseadmed, kui tavapärased proovivõtuseadmed ei võimalda võtta representatiivset proovi.

Artikkel 9

Ametlik kontroll

1. Kõik ühise sisenemisdokumendi täitmisele eelnevad ametlikud kontrollid tehakse 15 tööpäeva jooksul pärast seda, kui saadetis on esitatud impordiks ja on impordiks määratud tollipunktis proovivõtmiseks füüsiliselt kättesaadav.

2. Sööda- ja toidusaadetisi võib liitu sisse tuua ainult määratud sisenemiskoha kaudu. Määratud sisenemiskoha pädev asutus viib iga liitu importimiseks ette nähtud sööda- ja toidusaadetise puhul läbi dokumentide kontrolli, et kontrollida vastavust artiklites 4 ja 5 sätestatud nõuetele.

Käesoleva määruse kohaldamisel võib määrata sisenemiskohad, kus on lubatud teha üksnes dokumentide kontrolli. Sellised määratud sisenemiskohad ei pea vastama määruse (EÜ) nr 669/2009 artiklis 4 sätestatud miinimumnõuetele.

3. Kui sööda- või toidusaadetisele ei ole lisatud proovivõtmise ja analüüside tulemusi ega terviseohutuse sertifikaati või kui asjaomased proovivõtmise ja analüüside tulemused või terviseohutuse sertifikaat ei vasta käesoleva määruse sätetele, ei tohi saadetist liitu importimiseks liitu sisse tuua ning see tuleb päritoluriiki tagasi saata või hävitada.

4. ►M2 Määratud sisenemiskoha toll annab loa saadetise edasitoimetamiseks impordiks määratud tollipunkti pärast seda, kui lõikes 2 osutatud kontroll on edukalt läbitud ja asjakohased kanded ühise sisenemisdokumendi II osas (II.3, II.5, II.8 ja II.9) on tehtud ning sööda- ja toidukäitleja või tema esindaja on füüsiliselt või elektrooniliselt esitanud tolliasutusele täidetud ühise sisenemisdokumendi. ◄ Määratud sisenemiskoha pädev asutus annab loa saadetise edasitoimetamiseks impordiks määratud tollipunkti pärast lõikes 2 osutatud kontrolli edukat läbimist. Saadetise edasitoimetamisel lisatakse sellele terviseohutuse sertifikaadi originaal, artiklis 4 osutatud proovivõtmise ja analüüside tulemused ning ühine sisenemisdokument. Määratud sisenemiskoha pädev asutus teavitab impordiks määratud tollipunkti pädevat asutust viivitamata saadetise edasitoimetamisest ning käitleja teavitab impordiks määratud tollipunkti pädevat asutust saadetise saabumisest vähemalt üks tööpäev enne saadetise tegelikku saabumist. Kui käitleja otsustab muuta impordiks määratud tollipunkti pärast seda, kui saadetis on määratud sisenemiskohast edasi toimetatud, tuleb asjaomased dokumendid nõusoleku saamiseks ja ühises sisenemisdokumendis vajalike muudatuste tegemiseks uuesti esitada määratud sisenemiskoha pädevale asutusele ning viimane teavitab seejärel nendest muudatustest asjaomaseid impordiks määratud tollipunkte.

5. Impordiks määratud tollipunkti pädev asutus viib enne liidus saadetiste vabasse ringlusse lubamist teatavate saadetiste puhul käesoleva määruse I lisas sätestatud sagedusega läbi identsuskontrolle ja füüsilisi kontrolle, võttes proove aflatoksiin B1 sisalduse määramiseks sööda puhul või aflatoksiin B1 sisalduse ja aflatoksiinide üldsisalduse määramiseks toidu puhul. Proovivõtmine toimub sööda puhul vastavalt määruse (EÜ) nr 152/2009 I lisale ja toidu puhul vastavalt määruse (EÜ) nr 401/2006 I lisale.

6. Pädev asutus teeb pärast kontrollimise lõpuleviimist oma kontrollide puhul järgmist:

a) täidab ühise sisenemisdokumendi II osa asjaomased lahtrid;

b) koondab proovivõtmise ja analüüside tulemused;

c) määrab ühisele sisenemisdokumendile viitenumbri ja märgib selle ühisele sisenemisdokumendile;

d) kinnitab templi ja allkirjaga ühise sisenemisdokumendi originaali;

e) teeb templi ja allkirjaga kinnitatud ühisest sisenemisdokumendist koopia ja säilitab seda.

Ühise sisenemisdokumendi täitmisel käesoleva määruse kohaselt võtab pädev asutus arvesse III lisas esitatud juhiseid.

7. Artiklis 5 osutatud terviseohutuse sertifikaadi originaal, artiklis 4 osutatud proovivõtmise ja analüüside tulemused ning ühine sisenemisdokument on saadetise edasitoimetamisel sellega kaasas kuni saadetise vabasse ringlusse lubamiseni.

Artikkel 10

Saadetise jagamine osadeks

1. Saadetist ei jagata osadeks enne, kui ametlik kontrollimine on lõpule viidud ja pädevad asutused on täitnud ühise sisenemisdokumendi, nagu on sätestatud artiklis 9.

2. Kui saadetis jagatakse osadeks, on transportimisel saadetise iga osaga kaasas ühise sisenemisdokumendi kinnitatud koopia kuni saadetise vabasse ringlusse lubamiseni.

Artikkel 11

Vabasse ringlusse lubamine

Saadetise vabasse ringlusse lubamiseks peab sööda- ja toidukäitleja või tema esindaja esitama tolliasutusele (füüsiliselt või elektrooniliselt) ühise sisenemisdokumendi, mille pädev asutus on pärast ametliku kontrollimise lõpuleviimist nõuetekohaselt täitnud. Tolliasutus lubab saadetise vabasse ringlusse üksnes juhul, kui pädev asutus on märkinud ühise sisenemisdokumendi lahtrisse II.14 pooldava otsuse ja on selle lahtris II.21 allkirjastanud.

Artikkel 12

Nõuetele mittevastavus

Kui ametliku kontrollimise käigus tuvastatakse mittevastavus asjaomaste liidu õigusaktidega, täidab pädev asutus ühise sisenemisdokumendi III osa ja võetakse määruse (EÜ) nr 882/2004 artiklite 19, 20 ja 21 kohased meetmed.

Artikkel 13

Aruandlus

Liikmesriigid esitavad komisjonile iga kolme kuu järel aruande käesoleva määruse kohase sööda- ja toidusaadetiste ametliku kontrolli käigus tehtud kõikide analüüside tulemustest. Kõnealune aruanne esitatakse igale kvartalile järgneval kuul.

Aruanne sisaldab järgmist teavet:

— imporditud saadetiste arv;

— selliste saadetiste arv, millest on võetud proove analüüside jaoks;

— artikli 9 lõikes 5 sätestatud kontrollide tulemused.

Artikkel 14

Kulud

Sööda- ja toidukäitlejad kannavad kõik kulud, mis tekivad seoses ametlike kontrollide läbiviimisega, sealhulgas proovivõtmisega, analüüside tegemisega, ladustamisega ja nõuetele mittevastavuse korral meetmete võtmisega.

Artikkel 15

Kehtetuks tunnistamine

Määrus (EÜ) nr 1152/2009 tunnistatakse kehtetuks.

Viiteid kehtetuks tunnistatud määrusele käsitatakse viidetena käesolevale määrusele ja neid loetakse vastavalt IV lisas esitatud vastavustabelile.

Artikkel 16

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Sööt ja toit, mille suhtes kohaldatakse käesolevas määruses sätestatud meetmeid:







Sööt ja toit (kavandatud kasutusotstarve) CN-kood (1) TARICi alamrubriik Saadetise päritoluriik või riik, kust saadetis lähetatakse Identsuskontrollide ja füüsiliste kontrollide sagedus importimisel (%) — Koorimata brasiilia pähklid — 0801 21 00 Brasiilia (BR) Juhuvalim — Koorimata brasiilia pähkleid sisaldavad pähklite või kuivatatud puuviljade ja marjade segud — ex 0813 50 (Toit) — Koorimata maapähklid — 1202 41 00 Hiina (CN) 20 — Kooritud maapähklid — 1202 42 00 — Maapähklivõi — 2008 11 10 — Muul viisil toiduks valmistatud või konserveeritud maapähklid — 2008 11 91 ; 2008 11 96 ; 2008 11 98 (Sööt ja toit) — Koorimata maapähklid — 1202 41 00 Egiptus (EG) 20 — Kooritud maapähklid — 1202 42 00 — Maapähklivõi — 2008 11 10 — Muul viisil toiduks valmistatud või konserveeritud maapähklid — 2008 11 91 ; 2008 11 96 ; 2008 11 98 (Sööt ja toit) — Koorimata pistaatsiapähklid — 0802 51 00 Iraan (IR) 50 — Kooritud pistaatsiapähklid — 0802 52 00 — Pistaatsiapähkleid sisaldavad pähklite või kuivatatud puuviljade ja marjade segud — ex 0813 50 — Pistaatsiapähklipasta — ex 2007 10 või 2007 99 — Toiduks valmistatud või konserveeritud pistaatsiapähklid, sealhulgas segud — 2008 19 13 ; — 2008 19 93 ; — ex 2008 97 — Pistaatsiapähklitest valmistatud peen- ja jämejahu ning pulber — ex 1106 30 90 (Toit) ▼M2 — Kuivatatud viigimarjad — 0804 20 90 Türgi (TR) 10 — Viigimarju sisaldavad pähklite või kuivatatud puuviljade ja marjade segud — ex 0813 50 — Viigimarjapasta — ex 2007 10 või ex 2007 99 — Toiduks valmistatud või konserveeritud viigimarjad, sealhulgas segud — ex 2008 99 või ex 2008 97 (Toit) — Koorimata sarapuupähklid (Corylus sp.) — 0802 21 00 Türgi (TR) 5 — Kooritud sarapuupähklid (Corylus sp.) — 0802 22 00 — Sarapuupähkleid sisaldavad pähklite või kuivatatud puuviljade ja marjade segud — ex 0813 50 — Sarapuupähklipasta — ex 2007 10 või ex 2007 99 — Toiduks valmistatud või konserveeritud sarapuupähklid, sealhulgas segud — ex 2008 19 — Sarapuupähklitest valmistatud peen- ja jämejahu ning pulber — ex 1106 30 90 — Lõigutud, viilutatud ja purustatud sarapuupähklid — ex 0802 22 00 — Toiduks valmistatud või konserveeritud lõigutud, viilutatud ja purustatud sarapuupähklid — ex 2008 19 — Sarapuupähkliõli — ex 1515 90 99 (Toit) ▼B — Koorimata pistaatsiapähklid — 0802 51 00 Türgi (TR) 50 — Kooritud pistaatsiapähklid — 0802 52 00 — Pistaatsiapähkleid sisaldavad pähklite või kuivatatud puuviljade ja marjade segud — ex 0813 50 — Pistaatsiapähklipasta — ex 2007 10 või 2007 99 — Toiduks valmistatud või konserveeritud pistaatsiapähklid, sealhulgas segud — 2008 19 13 ; — 2008 19 93 ; — ex 2008 97 — Pistaatsiapähklitest valmistatud peen- ja jämejahu ning pulber — ex 1106 30 90 (Toit) — Koorimata maapähklid — 1202 41 00 Ghana (GH) 50 — Kooritud maapähklid — 1202 42 00 — Maapähklivõi — 2008 11 10 — Muul viisil toiduks valmistatud või konserveeritud maapähklid — 2008 11 91 ; 2008 11 96 ; 2008 11 98 (Sööt ja toit) ▼M2 — Koorimata maapähklid — 1202 41 00 India (IN) 10 — Kooritud maapähklid — 1202 42 00 — Maapähklivõi — 2008 11 10 — Muul viisil toiduks valmistatud või konserveeritud maapähklid — 2008 11 91 ; 2008 11 96 ; 2008 11 98 (Sööt ja toit) ▼B ►M1 Arbuusi (Egusi, Citrullus spp.) seemned ja nendest saadud tooted ◄ ex 1207 70 00 ; ex 1106 30 90 ; ex 2008 99 99 ; 10 30 50 Nigeeria (NG) 50 (Toit) ▼M1 — Koorimata maapähklid — 1202 41 00 Brasiilia (BR) 10 — Kooritud maapähklid — 1202 42 00 — Maapähklivõi — 2008 11 10 — Muul viisil töödeldud või konserveeritud maapähklid — 2008 11 91 ; 2008 11 96 ; 2008 11 98 (Sööt ja toit) ▼M2 — Capsicum annuum, terve — 0904 21 10 India (IN) 20 — Capsicum annuum, purustatud või jahvatatud — ex 0904 22 00 10 — Perekonda Capsicum kuuluvate taimede terved, kuivatatud viljad, v.a paprikad (Capsicum annuum) — ex 0904 21 90 — Muskaatpähkel (Myristica fragrans) — 0908 11 00 ; 0908 12 00 (Toit – kuivatatud vürtsid) ▼M1 — Muskaatpähkel (Myristica fragrans) — 0908 11 00 ; 0908 12 00 Indoneesia (ID) 20 (toit – kuivatatud vürtsid) ▼M2 — Piprad perekonnast Piper; perekonda Capsicum või Pimenta kuuluvad kuivatatud, purustatud või jahvatatud viljad — 0904 Etioopia (ET) 50 — Ingver, safran, kollajuur e kurkum, aed-liivatee, loorberilehed, karri ja muud vürtsid — 0910 (Toit – kuivatatud vürtsid) — Koorimata maapähklid — 1202 41 00 Argentina (AR) 5 — Kooritud maapähklid — 1202 42 00 — Maapähklivõi — 2008 11 10 — Muul viisil toiduks valmistatud või konserveeritud maapähklid — 2008 11 91 ; 2008 11 96 ; 2008 11 98 (Sööt ja toit) — Koorimata sarapuupähklid (Corylus sp.) — 0802 21 00 Aserbaidžaan (AZ) 20 — Kooritud sarapuupähklid (Corylus sp.) — 0802 22 00 — Sarapuupähkleid sisaldavad pähklite või kuivatatud puuviljade ja marjade segud — ex 0813 50 — Sarapuupähklipasta — ex 2007 10 või ex 2007 99 — Toiduks valmistatud või konserveeritud sarapuupähklid, sealhulgas segud — ex 2008 19 — Sarapuupähklitest valmistatud peen- ja jämejahu ning pulber — ex 1106 30 90 — Lõigutud, viilutatud ja purustatud sarapuupähklid — ex 0802 22 00 — Toiduks valmistatud või konserveeritud lõigutud, viilutatud ja purustatud sarapuupähklid — ex 2008 19 — Sarapuupähkliõli — ex 1515 90 99 (Toit) ▼B









II LISA









III LISA

Juhised käesoleva määruse kohaselt ühise sisenemisdokumendi täitmiseks sööda ja toidu importimisel teatavatest kolmandatest riikidest seoses aflatoksiinidega saastumise ohuga







Üldist Ühise sisenemisdokumendi kasutamisel käesoleva määruse kohaselt tuleb määratud sisenemiskoha tähenduses mõista kas määratud sisenemiskohta või impordiks määratud tollipunkti, nagu on täpsustatud märkuses asjaomase lahtri kohta. Kui on nimetatud kontrollpunkti, tuleb seda mõista kui impordiks määratud tollipunkti. Dokument tuleb täita trükitähtedega. Iga märkus vastab asjaomase lahtri numbrile. I osa Selle osa täidab sööda- ja toidukäitleja või tema esindaja, kui ei ole märgitud teisiti. Lahter I.1. Kauba saatja: saadetist lähetava füüsilise või juriidilise isiku (sööda- ja toidukäitleja) nimi ja täielik aadress. Soovitatav on esitada telefoni- ja faksinumber või e-posti aadress. Lahter I.2. Selle lahtri kõik kolm välja täidab artikli 2 kohase impordiks määratud tollipunkti pädev asutus. Esimesele väljale märgitakse ühise sisenemisdokumendi viitenumber. Ühise sisenemisdokumendi viitenumbri võib olla märkinud määratud sisenemiskoha pädev asutus. Impordiks määratud tollipunkti nimi ja üksuse number märgitakse vastavalt teisele ja kolmandale väljale. Lahter I.3. Kauba saaja: saadetise adressaadiks oleva füüsilise või juriidilise isiku (sööda- ja toidukäitleja) nimi ja täielik aadress. Soovitatav on esitada telefoni- ja faksinumber või e-posti aadress. Lahter I.4. Saadetise eest vastutav isik (ka esindaja, deklareerija või sööda- ja toidukäitleja): märkida selle isiku nimi ja täielik aadress, kes vastutab saadetise eest selle saabumisel määratud sisenemiskohta ja esitab importija nimel pädevale asutusele vajalikud deklaratsioonid. Soovitatav on esitada telefoni- ja faksinumber või e-posti aadress. Lahter I.5. Päritoluriik: märkida riik, kust kaup pärineb või kus see on kasvatatud, koristatud või toodetud. Lahter I.6. Lähetajariik: märkida riik, kus saadetis on laaditud liitu saabuva viimase transpordivahendi peale. Lahter I.7. Importija: märkida nimi ja täielik aadress. Soovitatav on esitada telefoni- ja faksinumber või e-posti aadress. Lahter I.8. Sihtkoht: märkida kättetoimetamiskoha aadress liidus. Soovitatav on esitada telefoni- ja faksinumber või e-posti aadress. Lahter I.9. Määratud sisenemiskohta saabumine (eeldatav kuupäev): märkida saadetise eeldatav määratud sisenemiskohta jõudmise kuupäev. Lahter I.10. Dokumendid: märkida saadetisega kaasas olevate ametlike dokumentide väljaandmiskuupäev ja number. Lahter I.11. Transpordivahend: märkida transpordivahend, millega saadetis saabub. Identifitseerimistunnused: märkida üksikasjalikud andmed transpordivahendi kohta. Lennuki puhul märkida lennu number. Laeva puhul märkida laeva nimi. Maanteesõiduki puhul märkida registreerimisnumber ja vajadusel haagise number. Raudteesõiduki puhul märkida rongi identifitseerimisandmed ja vaguni number. Viited dokumentidele: lennuveokirja number, laeva lastikirja number või raudtee- või maanteeveo puhul kaubasaatelehe number. Lahter I.12. Kauba kirjeldus: esitada kauba üksikasjalik kirjeldus, kasutades artiklis 1 nimetatud termineid. Lahter I.13. Kauba kood: kauba tunnuskood, mis on esitatud I lisas (olemasolu korral lisada ka TARICi alamrubriigi kood). Lahter I.14. Brutomass: märkida kogumass kilogrammides või tonnides. Brutomass on määratletud kui toodete kogumass koos kontaktpakendite ja muude pakenditega, välja arvatud transpordikonteinerid ja muud transpordiseadmed. Netomass: märkida tegeliku toote mass kilogrammides või tonnides ilma pakendi massita. Netomass on määratletud kui toodete mass ilma kontaktpakendite ja muude pakenditeta. Lahter I.15. Pakendite arv: märkida saadetisse kuuluvate pakendite arv. Lahter I.16. Temperatuur: märkida asjaomane transpordiliik/ladustamistemperatuur. Lahter I.17. Pakendiliik: märkida toodete pakendi liik. Lahter I.18. Kauba kasutusotstarve: teha märge asjaomasesse kasti vastavalt sellele, kas kaup on ette nähtud inimtoiduks eelnevalt sortimata või muul viisil füüsiliselt töötlemata kujul (sel juhul teha märge kasti „inimtoiduks”), inimtoiduks pärast sellist töötlemist (teha märge kasti „edasiseks töötlemiseks”) või kasutamiseks söödana (teha märge kasti „söödaks”). Lahter I.19. Plommide ja konteinerite arv: märkida vajaduse korral kõik plommide ja konteinerite identifitseerimisnumbrid. Lahter I.20. Kontrollpunkti toimetamine: kui saadetis on ette nähtud impordiks (vt lahter I.22) ja käitleja kasutab võimalust lasta teha identsuskontroll ja füüsiline kontroll konkreetses impordiks määratud tollipunktis, teha kasti märge ja märkida asjaomase tollipunkti üksikasjalikud andmed. Lahter I.21. Ei kohaldata. Lahter I.22. Impordiks: teha kasti märge, kui saadetis on ette nähtud impordiks. Lahter I.23. Ei kohaldata. Lahter I.24. Transpordivahend kontrollpunkti toimetamiseks: märkida impordiks määratud tollipunkti toimetamiseks kasutatav transpordivahend. II osa Selle osa täidab pädev asutus. Üldist Lahtri II.1 täidab impordiks määratud tollipunkti pädev asutus. Lahtrid II.2–II.9, välja arvatud lahter II.4, täidab tolliasutus või dokumentide kontrollimiseks pädev asutus. Lahtrid II.10–II.21 täidab impordiks määratud tollipunkti pädev asutus. Lahter II.1. Ühise sisenemisdokumendi viitenumber: kasutada sama viitenumbrit kui lahtris I.2. Lahter II.2. Tollidokumendi viide: vajaduse korral täidab tolliasutus. Lahter II.3. Dokumentide kontroll: täita iga saadetise puhul. Lahter II.4. Saadetis valitud füüsiliseks kontrollimiseks: ei kohaldata käesoleva määruse raames. Lahter II.5. Transpordiks SOBIV: kui saadetis on dokumentide kontrolli rahuldava tulemuse põhjal sobiv impordiks määratud tollipunkti toimetamiseks, teeb määratud sisenemiskoha pädev asutus sellesse kasti märke ja täpsustab, millisesse impordiks määratud tollipunkti tuleb saadetis toimetada võimaliku füüsilise kontrolli tegemiseks (vastavalt lahtri I.20 andmetele). Saadetise edasivedu ei ole käesoleva määruse raames kohaldatav. Lahter II.6. EI OLE LUBATUD: kui saadetist ei lubata dokumentide kontrolli mitterahuldava tulemuse tõttu toimetada impordiks määratud tollipunkti, teeb määratud sisenemiskoha pädev asutus sellesse kasti märke ja täpsustab selgelt saadetise tagasilükkamise korral võetava meetme. „Tagasisaatmise”, „hävitamise”, „muutmise” ja „muul otstarbel kasutamise” korral tuleb lahtrisse II.7 märkida sihtkoha aadress. Lahter II.7. Üksikasjad kontrollitud sihtkohtade (II.6) kohta: märkida loanumber ja aadress (või laeva nimi ja sadam) kõikide sihtkohtade kohta, kus saadetist tuleb uuesti kontrollida, nt juhul, kui lahtris II.6 märgitakse „tagasisaatmine”, „hävitamine”, „muutmine” või „muul otstarbel kasutamine”. Lahter II.8. Määratud sisenemiskoha täielikud identifitseerimisandmed ja ametlik tempel: märkida määratud sisenemiskoha täielikud identifitseerimisandmed ja lisada sisenemiskoha pädeva asutuse ametlik tempel. Lahter II.9. Ametlik inspektor: määratud sisenemiskoha pädeva asutuse vastutava ametniku allkiri. Lahter II.10. Ei kohaldata. Lahter II.11. Identsuskontroll: teha kastidesse märge selle kohta, kas identsuskontroll on tehtud ja milline on tulemus. Lahter II.12. Füüsiline kontroll: kui on tehtud füüsiline kontroll, märkida selle tulemus. Lahter II.13. Laboratoorsed uuringud: märkida, kas saadetis on valitud proovi võtmiseks ja analüüsi tegemiseks või mitte. Uuritud: märkida, milliste ainete suhtes (aflatoksiin B1 ja/või aflatoksiinide üldsisalduse suhtes) ja millise analüüsimeetodiga on laboratoorne uuring tehtud. Tulemused: märkida laboratoorse uuringu tulemused ja teha märge asjaomasesse kasti. Lahter II.14. Vabasse ringlusse lubamiseks SOBIV: teha kasti märge, kui saadetis lubatakse liidus vabasse ringlusse. Teha märge ühesse edaspidist kasutust tähistavasse kasti („inimtoit”, „edasiseks töötlemiseks”, „sööt” või „muu”). Lahter II.15. Ei kohaldata. Lahter II.16. EI OLE LUBATUD: teha kasti märge, kui saadetis lükatakse identsuskontrolli või füüsilise kontrolli mitterahuldava tulemuse tõttu tagasi. Täpsustada selgelt sellisel juhul võetav meede („tagasisaatmine”, „hävitamine”, „muutmine” või „muul otstarbel kasutamine”), tehes märke asjaomasesse kasti. Sihtkoha aadress märgitakse lahtrisse II.18. Lahter II.17. Keeldumise põhjus: teha märge sobivasse kasti. Lisada vajaduse korral asjakohane teave. Lahter II.18. Üksikasjad kontrollitud sihtkohtade (II.16) kohta: märkida loanumber ja aadress (või laeva nimi ja sadam) kõikide sihtkohtade kohta, kus saadetist tuleb uuesti kontrollida vastavalt lahtris II.16 märgitud teabele. Lahter II.19. Saadetis uuesti plommitud: täita juhul, kui saadetise esialgne plomm on konteineri avamisel purunenud. Tuleb koostada kõikide sel eesmärgil kasutatud plommide koondnimekiri. Lahter II.20. Määratud sisenemiskoha/kontrollpunkti täielikud identifitseerimisandmed ja ametlik tempel: märkida impordiks määratud tollipunkti täielikud identifitseerimisandmed ja lisada tollipunkti pädeva asutuse ametlik tempel. Lahter II.21. Ametlik inspektor: väljaandmise kuupäev ja impordiks määratud tollipunkti pädeva asutuse vastutava ametniku nimi (trükitähtedega) ja allkiri. III osa Selle osa täidab pädev asutus. Lahter III.1. Andmed tagasisaatmise kohta: määratud sisenemiskoha või impordiks määratud tollipunkti pädev asutus märgib kasutatava transpordivahendi, selle identifitseerimisandmed, sihtriigi ja tagasisaatmise kuupäeva, niipea kui need andmed on teada. Lahter III.2. Järelmeetmed: märkida kohaliku pädeva asutuse üksus, kes vastutab järelevalve eest saadetise „hävitamise”, „muutmise” või „muul otstarbel kasutamise” korral. See pädev asutus märgib siia teabe saadetise saabumise ja eelnevalt teatatud andmetele vastavuse kohta. Lahter III.3. Ametlik inspektor: „tagasisaatmise” korral impordiks määratud tollipunkti pädeva asutuse vastutava ametniku allkiri. „Hävitamise”, „muutmise” või „muul otstarbel kasutamise” korral kohaliku pädeva asutuse vastutava ametniku allkiri.









IV LISA

Artiklis 15 osutatud vastavustabel







Määrus (EÜ) nr 1152/2009 Käesolev määrus Artikkel 1 Artikkel 1 ja I lisa Artikkel 2 Artikkel 2 Artikkel 3 Artikkel 3 Artikli 4 lõige 1 Artikli 4 lõige 1 ning artikli 5 lõiked 1 ja 2 Artikli 4 lõige 2 Artikli 5 lõige 3 Artikli 4 lõige 3 Artikli 5 lõige 4 Artikli 4 lõige 4 Artikli 4 lõige 2 Artikli 4 lõige 5 Artikkel 6 Artikkel 5 Artikkel 7 Artikkel 6 Artikkel 8 Artikli 7 lõige 1 Artikli 9 lõige 1 Artikli 7 lõige 2 Artikli 9 lõiked 2 ja 3 Artikli 7 lõige 3 Artikli 9 lõige 4 Artikli 7 lõige 4 Artikli 9 lõige 5 Artikli 7 lõige 5 I lisa Artikli 7 lõige 6 Artikli 9 lõige 6 Artikli 7 lõige 7 Artikli 9 lõige 7 Artikli 7 lõige 8 Artikkel 11 Artikli 7 lõige 9 Artikkel 13 Artikkel 8 Artikkel 10 Artikkel 9 — Artikkel 10 Artikkel 14 Artikkel 11 Artikkel 15 Artikkel 12 — Artikkel 13 Artikkel 16 I lisa II lisa II lisa III lisa